
JUDEŢUL VRANCEA

CONSILIUL LOCAL

AL MUNICIPIULUI FOCŞANI

                                                                        H O T Ă R Â R E

             Privind aprobarea clasificarii unităților locative situate în  blocurile de locuințe din Focșani ,str. Măgura nr.123, str.Revoluției nr.16, bl. C2 ,str. Revoluției nr.17 și Aleea Căminului nr.12, bl. G2, ce aparțin domeniului public și privat al Municipiului Focșani, în locuințe sociale

Consiliul Local al Municipiului Focsani, judetul Vrancea, intrunit in sedinta ordinara,

  - văzand proiectul de hotarare initiat de Viceprimarul Municipiului Focsani, Marius Eusebiu Iorga, prin care se propune aprobarea clasificarii unităților locative situate în  blocurile de locuințe din Focșani ,str. Măgura nr.123, str.Revoluției nr.16, bl. C2 ,str. Revoluției nr.17 și Aleea Căminului nr.12, bl. G2, ce aparțin domeniului public și privat al Municipiului Focșani, în locuințe sociale, raportul comun al Direcției de urbanism și autorizări,  Serviciul  administrarea patrimoniului și al Directiei economice, înregistrat la nr. 43835/22.06.2017 ;
  -   văzand avizul favorabil al Comisiei de buget şi administraţie publică ; 

  -   văzând referatul nr.43333/20.06.2017 al Serviciului Proiecte; 

  -  în conformitate cu prevederile art.38, art.42, art. 43 art.44  din Legea locuinței nr. 114/1996, republicată, cu modificările si completările ulterioare ;
  -  în baza art. 36, alin. (1), (2)  lit. “c” si al art. 45, alin. (3) din Legea nr. 215/2001 privind administratia publica locala, republicata, cu modificarile si completarile ulterioare ;
H O T Ă R Ă Ș T E :

          Art. 1. Se aproba clasificarea unităților locative situate în  blocurile de locuințe din Focșani , str. Măgura nr.123,  str.Revoluției nr.16, bl. C2, str. Revoluției nr.17 și Aleea Căminului nr.12, bl. G2 ,  ce aparțin domeniului privat al Municipiului Focșani , în locuințe sociale.

          Art. 2.  Nivelul chiriei lunare percepute pentru titularii contractelor de închiriere ale locuințelor sociale va fi în cuantum de de 10 % din venitul net lunar, calculate pe ultimele 12 luni, pe familie.

          Art. 3. Contractele de închiriere în vigoare se transformă  în contracte de închiriere pentru locuințe sociale pentru titularii ce îndeplinesc condițiile prevăzute de lege în acest sens.

           Art. 4 . Pe perioada implementării proiectului ce va avea ca obiectiv reabilitarea blocurilor identificate la art.1, contractele de închiriere în vigoare se suspendă de drept.

           Art. 5.   Cu data prezentei hotărâri se abrogă hotărârea Consiliului Local nr.309/29.10.2015.

            Art. 6.  Prezenta hotarare va fi comunicata de catre Serviciul administratie publica locala, compartimentelor, birourilor, serviciilor si Primarului municipiului Focsani, care va asigura executarea acesteia prin Direcția de urbanism și autorizări - Serviciul administrarea patrimoniului și Directia economică .
              PREȘEDINTE DE SEDINȚĂ
                        Nedelcu  Mihai
                                                                                                 CONTRASEMNEAZĂ


                 

                   SECRETARUL MUNICIPIULUI  FOCȘANI,






                              Eduard Marian Corhană
Municipiul Focsani, 29.06.2017

